open-index/open-wikipedia-markdown huggingface dataset:
Josh Radnor

**Joshua Thomas Radnor** (født 1974) er en amerikansk skuespiller som er mest kjent for å spille hovedpersonen Ted Mosby i CBS-serien How I Met Your Mother. 

## Oppvekst
Radnor ble født i Bexley i Ohio, og er sønn av Alan Radnor, en advokat. Han vokste opp i Bexley, en forstad til Columbus, hvor han gikk på en rekke jødiske skoler (inkludert Columbus Torah Academy). Radnor ble uteksaminert fra Bexley High School og gikk Kenyon College, hvor skolens teateravdeling gav ham Paul Newman-prisen, oppkalt etter skolens mest berømte elev. Radnor er «Master of Fine Arts» i skuespill fra New York University Tisch School of the Arts. 

Radnor bor i Los Angeles og dater skuespillerinnen Lindsay Price som spilte hovedrollen i den kansellert TV-serien Lipstick Jungle og Eastwick.

## Referanser


## Eksterne lenker
*
Édouard Yves

**Édouard Émile Gustave Yves** (født 26. oktober 1907) var en belgisk fekter som deltok i de olympiske leker 1948 i London.

Yves vant en olympisk bronsemedalje i fekting under Sommer-OL 1948 i London. Han var med på det belgiske laget som kom på tredjeplass i lagkonkurransen i florett bak Frankrike og Italia. Fekterne på laget var Georges de Bourguignon, Henri Paternóster, Édouard Yves, Raymond Bru, André Van De Werve De Vorsselaer og Paul Valcke.

## OL-medaljer
* 1948  London -  Bronse i  fekting, florett lagkonkurranse  Belgia.

## Referanser


## Eksterne lenker
*
Jason Segel

**Jason Jordan Segel** (født 18. januar 1980) er en amerikansk TV- og filmskuespiller, manusforfatter og musiker.

## Oppveksten
Jason Jordan Segel ble født 18. januar 1980 i Los Angeles, California. Han er sønn av advokaten Alvin Segel og Jill Segel. Jason er den midterste i søskenflokken på tre. Han har en eldre bror ved navn Adam og en seks år yngre søster som heter Alison. Hans far er av jødisk opprinnelse, mens hans mor er kristen. Dette hadde en innflytelse på Jason, som ble oppdratt som en jøde, men han gikk på en kristen skole.

## Karriere
Jason Segel er kjent for sitt arbeid med produsent Judd Apatow med de kortlevende TV-seriene Freaks and Geeks og Undeclared, filmene Forgetting Sarah Marshall, Knocked Up, og I Love You, Man, og også for hans rolle som Marshall Eriksen i CBS-serien How I Met Your Mother.

## Referanser


## Eksterne lenker
* 
* 
* 
*
Oh, Boy!

**«Oh, Boy!»** er en amerikansk rock and roll-sang. Den ble opprinnelig fremført av Buddy Holly. Melodi og tekst varr skrevet av Sonny West og Bill Tilghman. Bandets manager, Norman Petty, la til sitt navn som medkomponist. Sangen ble spilt inn 29. juni–1. juli 1957 i Petty Studios, Clovis, New Mexico av The Crickets med Buddy Holly som ledesanger. The Picks bidro med backingvokalene. 

«Oh Boy!» er i A-A-B-A format med et tolvtakters bluesvers og en åttetakters bro.

Sangen fantes på albumet *The «Chirping» Crickets* og ble også 27. oktober 1957 utgitt som A-siden på singlen Brunswick 9-55035 med «Not Fade Away» som B-side.
## Coverversjoner
* Den britiske popgruppen Mud spilte inn en coverversjon i 1975. En versjon med den amerikanske sangeren Melanie Safka ble utgitt  i 1978 og det laget også en versjon med det amerikanske bandet Stray Cats i 1996.
* Sangen fikk nytt liv i en ukonvensjonell powerballade-versjon med gruppen Starbabies. Den lå på den amerikanske Billboard Adult Contemporary Singles-listen i 1979.
* Den norske humortrioen Prima Vera ga ut sangen med ny norsk tekst på debutalbumet *[[Prima Vera (album)|Prima Vera]]*. Prima Veras tekst tar for seg sjokoladepulvermerket O’boy. Jahn Teigen synger, og koret er ved Tom Mathisen og Teigen.
* Vazelina Bilopphøggers ga ut sangen med ny norsk tekst ved Eldar Vågan og Jan Paulsen og tittelen «Åbbor» på plata *[[Fem fyrer med ved]]* (1984).

## Listeplasseringer

## Referanser
Luigi Cantone

**Luigi Cantone** (1917–1997) var en italiensk fekter som deltok i de olympiske leker 1948 i London.

Cantone ble olympisk mester i fekting under Sommer-OL 1948 i London. Han vant den individuelle konkurransen i kårde. Han var også med på det ialienske laget som kom på andreplass i lagkonkurransen i kårde bak Frankrike.

## OL-medaljer
* 1948  London -  Gull i  fekting, kårde
* 1948  London -  Sølv i  fekting, kårde lagkonkurranse  Italia.

## Eksterne lenker
*
Jennifer Carpenter

**Jennifer Leann Carpenter** (født 7. desember 1979 i Louisville i Kentucky) er en amerikansk skuespillerinne, best kjent for sine roller som Emily Rose i filmen The Exorcism of Emily Rose, som Debra Morgan i tv-serien Dexter, og som hovedpersonen i skrekkfilmen Quarantine fra 2008.

## Oppvekst
Carpenter ble født i Louisville i Kentucky og ble uteksaminert fra Sacred Heart akademiet i Louisville. Hun er utdannet ved Walden Conservatory Theatre, og senere ved Juilliard School i New York City. Før eksamen hun fikk hun en rolle i Broadway-oppsetningen av Arthur Miller's The Crucible med blant andre Liam Neeson og Laura Linney.

## Karriere
Carpenter fikk sitt gjennombrudd for sin opptreden i The Exorcism of Emily Rose. Hun tok hjem 2006 MTV Movie Award for "Best Frightened Performance", og fikk også en Hollywood Life Breakthrough Award. Carpenter spiller for tiden rollen som Debra Morgan i Showtime TV-serien Dexter som hadde premiere den 1. oktober 2006.

## Personlig
Det ble rapportert i 2007, at Carpenter datet medskuespiller Michael C. Hall fra Dexter. De annonserte i begynnelsen av januar 2009 at de giftet seg på nyttårsaften i California. Deres første offentlige opptreden som et ektepar var på den 66. Golden Globe-utdelingen den 11. januar 2009.

## Filmografi
* *[[Quarantine (2008 film)|Quarantine]]* (2008) –  Angela Vidal
* *[[Battle in Seattle]]* (2008) – Sam
* *[[The Dog Problem]]* (2006) – Rødhåret servitør
* *[[Dexter (TV series)|Dexter]]* (2006 – d.d.) – Debra Morgan
* *[[The Exorcism of Emily Rose]]* (2005) – Emily Rose
* *[[Lethal Eviction]]* (2005) – Sarah/Tessi/Beth
* *Queen B* (2005) – Kristen
* *[[Last Days of America]]* (2005)
* *[[White Chicks]]* (2004) – Lisa
* *[[DEBS (2004 film)|DEBS]]* (2004) – Hysterisk student
* *[[Ash Tuesday]]* også kjent som *Beyond the Ashes* (Videotittel i USA) (2003) – Samantha
* *[[People Are Dead]]* (2001)

## Eksterne lenker
* 
* Jennifer Carpenter på FEARnet
Scariot

**Scariot** er et norsk progressiv metal-band fra Kristiansand.

Bandet ble etablert i 1997 av Daniel Olaisen, og etter flere utskiftinger er han eneste originale medlemmet igjen.

## Diskografi
* *[[Deathforlorn]]* (2000)
* *Tongueless God* (2001)
* *Pushing for Perfection* (2002, EP egenutgitt)
* *Strange to Numbers* (2003)
* *Momentum Shift* (2007)

## Medlemmer
;Nåværende medlemmer
*Daniel Olaisen – Gitar
*Øyvind Hægeland – Vokal
*Asgeir Mickelson – Trommer
*Steve DiGiorgio – Bassgitar

;Tidligere medlemmer
*Oddleif Stensland – Vokal
*Ronny Thorsen – Vokal
*Geir Solli –  Vokal
*Bernt Fjellestad – Vokal
*Frank Ørland – Gitar
*Hugo Isaksen – Gitar
*Steffan Schulze – Bassgitar/vokal
*Bjørnar Svendsen – Bassgitar
*Freddy Bolsø - Trommer
*Anders Kobro – Trommer
*Tor Atle Andersen – Trommer

## Eksterne lenker
*
Oswald Zappelli

**Oswald Zappelli** (født 27. oktober 1913, død 3. april 1968 i Lausanne) var en sveitsisk fekter som deltok i de olympiske leker 1948 i London og 1952 i Helsingfors.

Zappelli vant en olympisk sølvmedalje i fekting under Sommer-OL 1948 i London. Han kom på andreplass i individuelle konkurransen i kårde bak Luigi Cantone fra Italia.

Fire år senere, under Sommer-OL 1952 i Helsingfors kom han på tredjeplass i kårde individuelt og han var også med på det sveitsiske laget som kom på tredjeplass i lagkonkurransen i kårde bak Italia og Sverige.

## OL-medaljer
* 1948  London -  Sølv i  fekting, kårde
* 1952  Helsingfors -  Bronse i  fekting, kårde 
* 1952  Helsingfors -  Bronse i  fekting, kårde lagkonkurranse  Sveits.

## Eksterne lenker
*
Spyttebakke

**Spyttebakke** var et husgeråd som var vanlig i hjem der en person tygget skrå eller snus. Et annet ord for "spyttebakke" er mudjug som blir brukt til amerikansk snus/dipp.

Bakken var gjerne todelt, formet som en skål med lokk. Lokket hadde hull slik at en treffsikker spytter slapp å flytte seg fra stolen.
Hensikten var å samle opp spytt, tobakkssaus og -rester på en måte som gjorde renhold noenlunde enkelt, samtidig som en slapp at det ble brune flekker på golvet rundt om godstolen.

Spyttebakker  var også et vanlig inventar i forsamlingshus og andre lokaler hvor folk ferdes, f. eks i venterom på jernbanestasjoner. (Her var det oftest plassert et lite oppslag på veggen med anmodning om å benytte spyttebakken).
Jehan Buhan

**Jéhan Marie Eric Joseph Buhan** (født 5. april 1912 i Bordeaux, død 14. september 1999) var en fransk fekter som deltok i de olympiske leker 1948 i London og 1952 i Helsingfors.

Buhan ble olympisk mester i fekting to ganger under Sommer-OL 1948 i London. Han vant den individuelle konkurransen i florett og han var også med på det franske laget vant i lagkonkurransen i florett.

Fire år senere, under Sommer-OL 1952 i Helsingfors, vant han sin tredje gullmedalje, han deltok på det franske laget vant i lagkonkurransen i florett.

## OL-medaljer
* 1948  London -  Gull i  fekting, florett
* 1948  London -  **Gull** i  fekting, florett lagkonkurranse  Frankrike.
* 1952  Helsingfors -  **Gull** i  fekting, florett lagkonkurranse  Frankrike.

## Referanser


## Eksterne lenker
*
Til huttetuenes land

:*For filmen med samme navn basert på boken, se [[Til Huttetuenes land (film)]].*

***Til huttetuenes land*** (engelsk: *Where the Wild Things Are*) er en barnebok skrevet av amerikanske Maurice Sendak, utgitt i 1963. Den er oversatt til norsk av Anne-Cath. Vestly, og utgitt første gang i 1970 av J.W. Cappelens Forlag.

Den handler om Max, som blir sendt til sengs uten kveldsmat og rømmer til huttetuenes land.

## Handling
Historien fokuserer på en ung gutt ved navn Max som, etter å ha kledd seg ut som en ulv, skaper så stor ødeleggelse i husstanden at han blir sendt til sengs uten kveldsmat. Men soverommet hans gjennomgår straks en mystisk transformasjon til et jungel-miljø, og Max ender opp med å seile til en liten øy bebodd av forskjellige monster, ganske enkelt kalt Wild Things.

Etter først å ha skremt disse skapningene, blir Max hyllet som kongen av Wild Things, og han hygger seg snart med alle disse nye undersåttene sine. Imidlertid begynner Max også å føle seg ensom og bestemmer seg for å reise hjem - noe «Wild Things» blir veldig forferdet over.

## Filmatisering
Spike Jonzes film *[[Til Huttetuenes land (film)|Til Huttetuenes land]]* hadde kinopremiere i 2009.
Christian d’Oriola

**Christian D'Oriola** (født 3. oktober 1928 i Perpignan, død 29. oktober  2007) var en fransk fekter som deltok i de olympiske leker 1948 i London, 1952 i Helsingfors og 1956 i Melbourne.

D'Oriola ble olympisk mester i fekting under Sommer-OL 1948 i London. Han var med på det franske laget vant i lagkonkurransen i florett. I den individuelle konkurransen i florett kom han på andreplass bak sin landsmann Jehan Buhan.

Fire år senere, under Sommer-OL 1952 i Helsingfors, vant han to gullmedaljer, han vant både den individuelle og lagkonkurransen i florett og ytterligere fire år senere, under Sommer-OL 1956 i Melbourne vant han gull i den individuelle florettkonkurransen og sølv med det franske laget.

## OL-medaljer
* 1952  Helsingfors -  **Gull** i  fekting, florett
* 1956  Melbourne -  **Gull** i  fekting, florett 
* 1948  London -  **Gull** i  fekting, florett lagkonkurranse  Frankrike.
* 1952  Helsingfors -  **Gull** i  fekting, florett lagkonkurranse  Frankrike.
* 1948  London -  Sølv i  fekting, florett
* 1956  Melbourne -  Sølv i  fekting, florett lagkonkurranse  Frankrike.

## Referanser


## Eksterne lenker
*
Baby Sittin’ Boogie

**«Baby Sittin' Boogie»** er en amerikansk noveltysang, skrevet av. Johnny Parker. Buzz Clifford med et orkester dirigert av Tony Piano utgav den på single.

«Baby Sittin' Boogie» ble en crossoverslager i USA.

## Svensk versjon
Det er skrevet flere svenske tekster til denne sangen. Gösta Rybrant har skrevet «Barnvaktsboogie». Edvard Matz har skrevet «Baby Sittin' Boogie»

### Innspillinger
*Rock-Olga (Rybrants tekst). Utgitt på singlen Karusell KFF&nbsp;348 i 1961.
*Gunwer Bergqvist (Matz' tekst). Utgitt på den enkeltsidede singlen KnäppUpp D&nbsp;1 i 1961.

### Andre innspillinger
*Det finnes også en versjon med Tuttan Renholm, utgitt på EP-platen *Kili-Watch* (Bonniers Folkbibliotek BFB&nbsp;1068) i 1961.

## Norsk versjon
Yngvar Numme har skrevet en norsk tekst. På norsk bærer den tittelen «Barnevakt boogie». Dizzie Tunes har spilt inn sangen. Den ble utgitt på LP-platen *Ra-Ta-Ta-Ta-Ta* (Troll TSLP&nbsp;315) i 1971.

## Listeplasseringer

## Referanser
6. serierunde i Premier League 2009/10

**6. serierunde i Premier League 2009/10** begynte lørdag 19. september 12:45 med Burnley – Sunderland. 15:00 ble det spilt fire kamper før West Ham United og Liverpool spilte 17:30. Søndag 20. september ble det spilt fire kamper, deriblant Manchester United – Manchester City.

## Kampfakta

***Alle kampfakta er fra BBC Sport**

----

----

----

----

----

----

----

----

----

----

## Eksterne lenker
* Premier League 2009/10: Terminliste og resultater  på altomfotball.no
Trøgstad/Båstad Fotballklubb

**Trøgstad/Båstad Fotballklubb** (stiftet 11. juni 2001) er en fotballklubb fra Trøgstad kommune i Østfold. Klubben spiller i 5.divisjon. Trøgstad/Båstad spiller sine hjemmekamper på Trøgstad kunstgress  på Skjønhaug, og disponerer også gressbaner i Båstad og Tosebygda. Klubben var i 2009 i ferd med å bygge en kunstgressbane ved Trøgstad Stadion.

## Tabell

## Historikk
Trøgstad/Båstad FK er en videreføring av Trøgstad/Båstad Fotballgruppe, som foran 1973-sesongen ble dannet som et samarbeid mellom fotballgruppene i Trøgstad IL og Båstad IL. Trøgstad/Båstad ble stiftet da gruppene i Trøgstad IL i 2001 oppløste hovedlaget og dannet særklubber.

## Meritter
Jens Petter Langseter er, med sine 423 kamper og 233 mål, den spilleren med både flest kamper og flest mål for Trøgstad/Båstad.

## Eksterne lenker
*
Paul Kirk

**Paul Grattan Kirk jr.** (født 18. januar 1938 i Newton, Massachusetts) er en amerikansk politiker. Han var en senator som representerte Massachusetts og Det demokratiske parti. 24. september 2009 ble han utpekt av Massachusetts guvernør Deval Patrick til å ta over senatorsetet som sto ledig etter Edward Kennedys bortgang. Kirk satt fram til 4. februar 2010, da republikaneren Scott Brown ble tatt i ed som ny senator.

Han startet i politikken ved å jobbe for presidentkampanjen til Robert F. Kennedy, og holdt på slutte da Kennedy ble drept. Men Edward Kennedy ønsket ham i sin stab, og han var en av Ted Kennedys viktigste medarbeidere fra 1969 til 1977. I 1983 ble han Det demokratiske partiets kasserer. To år senere ble han formann i Democratic National Commitee, som styrer den daglige driften av Det demokratiske parti. Han sluttet i jobben etter at Michael Dukakis tapte presidentvalget i 1988.

Kirk er utdannet advokat og gikk ut fra Harvard Law School i 1964.

## Referanser


## Eksterne lenker

* Biografi hos John F. Kennedy Library Foundation
René Bougnol

**René Bougnol** (født 7. januar 1911 i Montpellier, død 1956) var en fransk fekter som deltok i de olympiske leker 1932 i Los Angeles, 1936 i Berlin og 1948 i London

Lataste ble olympisk mester i fekting under Sommer-OL 1932 i Los Angeles. Han var med på det franske laget som vant i lagkonkurransen i florett. Fire år senere, under Sommer-OL 1936 i Berlin vant han sølvmedalje i lagkonkurransen i florett.

Tolv år senere, under Sommer-OL 1948 i London, ble han olympisk mester for andre gang, han deltok på det franske laget som vant i lagkonkurransen i florett. De andre fekterne å laget var Christian d'Oriola, Jehan Buhan, Jacques Lataste, Adrien Rommel og André Bonin.

## OL-medaljer
* 1932  Los Angeles -  **Gull** i  fekting, florett lagkonkurranse  Frankrike.
* 1948  London -  **Gull** i  fekting, florett lagkonkurranse  Frankrike.
* 1936  Berlin -  Sølv i  fekting, florett lagkonkurranse  Frankrike.

## Referanser


## Eksterne lenker
*
Litauens uavhengighetserklæring

**Litauens uavhengighetserklæring** (litauisk: *Lietuvos Nepriklausomybės Aktas*) var et dokument utstedt av Det litauiske råd (Taryba) den 16. februar 1918. Dokumentet forkynte gjenopprettelse av et demokratisk, uavhengig land, Litauen, med Vilnius som hovedstad. Erklæringen ble underskrevet av 20 representanter under ledelse av Jonas Basanavičius. I dag kalles huset Underskrivernes Hus (litauisk: *Signatarų namai*) og ligger i Pilies gatve nr. 26 i Vilnius.

Uavhengighetserklæringen var det endelige resultatet av en rekke beslutninger, blant annet den som ble besluttet på Vilnius-konferansen og i Loven av 8. januar. Veien til erklæringen var lang og komplisert, fordi Det tyske keiserriket presset Taryba til å alliere seg med dem. Taryba måtte omhyggelig beslutte nye ting, og unngå å provokere Det tyske keiserriket hvis tropper stadig var i Litauen, og det litauiske folk som hadde store forventninger.
Zeinab Badawi

**Zeinab Badawi** (arabisk: زينب بدوي; født 3. oktober 1959 i Omdurman i Sudan) er en TV- og radioreporter i Storbritannia.

## Liv og virke
### Bakgrunn
Zenaib Badawi er født i Sudan og har vært bosatt i Storbritannia fra hun var tre år gammel. Hennes oldefar, Sheikh Babiker Badri, kjempet imot Kitcheners britiske styrker i slaget ved Omdurman 2. september 1898, og var en pioner for kvinners utdannelse i Sudan. Badawis far, Mohammed-Khair El Badawi, var avisredaktør i Sudan som arbeidet for sosiale reformer. Da familien flyttet til Storbitannia ble han ansatt i *BBC Arabic Service*. 

Zeinab Badawi er tospråklig, med flytende engelsk og sudanesisk arabisk.

Hun ble utdannet først ved Hornsey High School for Girls nord i London, og tok senere eksamen ved Oxford University (St. Hilda's College) i politikk, filosofi og økonomi (PPE) med en post graduate-grad for Midtøsten fra University of London (School of African and Oriental Studies). Ved Oxford var hun medlem av Oxford University Broadcasting Society.

### Karriere
Hun sluttet seg til ITN og i 1989 begynte hun å arbeide i Channel 4 News, som hun forlot til fordel for BBC i 1998.

Hun var den første presentatøren i ITV Morning News og presentatør i Channel 4 News med Jon Snow i flere år innen hun begynte i BBC News.

Bedawi arbeidet i Westminster på direktesendte politiske programmer i fem år og arbeidet også i BBC radio, hvor hun regelmessig presenterte *The World Tonight* på BBC Radio 4 og *Newshour* på BBC World Service. I 2005 ble Badawi den første presentatøren for *The World* på BBC Four, Storbritannias daglige nyhetsbulletin,som hovedsakelig var viet til internasjonale nyheter. I mai 2007 ble programmet omskapt til *World News Today*.

Hun ble en av de regulære programledere for BBCs intervjuprogram *[[HARDtalk]]*. I en eksklusiv sending i mai 2009 intervjuet Badawi Sudans president Omar Al-Bashir, det første statsoverhode som i sin embetstid fikk anklager rettet mot seg for krigsforbrytelser.

I mai 2014 var hun basert i Johannesburg og dekket de sørafrikanske valgene for BBC World News og BBC News Channel.

Hun har vært rådgiver for Foreign Politics Center og har vært rådsmedlem i Overseas Development Institute. 

Hun er styremedlem i National Portrait Gallery og The British Council.

## Referanser
Ilona Elek

**Ilona Elek** også kjent som **Ilona Elek-Schacherer** (1907–1988) var en ungarsk fekter som deltok i de olympiske leker 1936 i Berlin, 1948 i London og 1952 i Helsingfors.

Elek ble olympisk mester i fekting under Sommer-OL 1936 i Berlin. Hun vant den individuelle florettkonkurransen for kvinner. Tolv år senere, under Sommer-OL 1948 i London vant sin andre olympiske tittel i florett.

Fire år senere, under Sommer-OL 1952 i Helsingfors, ble hun olympisk mester for tredje gang i florett.

## OL-medaljer
* 1936  Berlin -  **Gull** i  fekting, florett kvinner 
* 1948  London -  **Gull** i  fekting, florett kvinner
* 1952  Helsingfors -  **Gull** i  fekting, florett kvinner

## Referanser


## Eksterne lenker
*
Adrien Rommel

**Adrien Rommel** (født 4. august 1914 i Paris, død 1963 i Clichy) var en fransk fekter som deltok i de olympiske leker 1948 i London og 1952 i Helsingfors.

Rommel ble olympisk mester i fekting under Sommer-OL 1948 i London. Han var med på det franske laget vant i lagkonkurransen i florett. De andre fekterne å laget var Christian d'Oriola, Jehan Buhan, René Bougnol, Jacques Lataste og André Bonin.

Fire år senere, i Sommer-OL 1952 i Helsingfors vant han en ny gullmedalje i lagkonkurransen i florett.

## OL-medaljer
* 1948  London -  **Gull** i  fekting, florett lagkonkurranse  Frankrike.
* 1952  Helsingfors -  **Gull** i  fekting, florett lagkonkurranse  Frankrike.

## Referanser


## Eksterne lenker
*
Lajos Maszlay

**Lajos Maszlay** (født 2. oktober 1903 i Budapest, død 1. desember 1979 i Budapest) var en ungarsk fekter som deltok i de olympiske leker 1948 i London og 1952 i Helsingfors.

Maszlay vant en olympisk bronsemedalje i fekting under Sommer-OL 1948 i London. Han kom på tredjeplass i den individuelle konkurransen i kårde bak de franske fekterne Jehan Buhan og Christian d'Oriola.

Fire år senere, under Sommer-OL 1952 i Helsingfors, ble han på nytt nummer tre i florett bak franske Christian d'Oriola og Edoardo Mangiarotti fra Italia.

## OL-medaljer
* 1948  London -  Bronse i  fekting, florett 
* 1952  Helsingfors -  Bronse i  fekting, florett

## Referanser


## Eksterne lenker
*
Henri Guérin

**Henri Guérin** (født 20. mai 1905, død 11. oktober 1967) var en fransk fekter som deltok i de olympiske leker 1948 i London.

Guérin ble olympisk mester i fekting under Sommer-OL 1948 i London. Han var med på det franske laget vant i lagkonkurransen i kårde. De andre fekterne på laget var Henri Lepage, Marcel Desprets, Michel Pécheux, Édouard Artigas og Maurice Huet.

## OL-medaljer
* 1948  London -  **Gull** i  fekting, kårde lagkonkurranse  Frankrike.

## Referanser


## Eksterne lenker
*
Xenosaurier

* *Xenosaurus grandis*
* *Xenosaurus newmanorum*
* *Xenosaurus penai*
* *Xenosaurus phalaroantheron*
* *Xenosaurus platyceps*
* *Xenosaurus rectocollaris* 

**Xenosaurier** er en gruppe av øgler med en begrenset utbredelse, og ingen nære slektninger.

De er kraftig bygd, med velutviklede bein, og en middels lang hale som ikke kan kastes av. Øynene er små, mens øreåpningen er meget stor. Hodet er flattrykt, og tunga er lang, og kløftet i spissen. Skjellene er store og rue, med beinplater under. Fargen er brun, grå eller svart. Kroppslengden er 10&ndash;15 cm.

Det er seks arter som alle regnes til slekten *Xenosaurus*. De lever i sørlige Mexico og Guatemala, og finnes i mange habitater fra tørr buskmark til tåkeskog. Alle lever en skjult tilværelse, og er mest aktive i skygge, i overskyet vær, eller i skumringen. De lever i mikrohabitater som trange kløfter, hulrom mellom steiner, og i hule trær. De eter for det meste insekter, særlig maur og termitter. Når de blir angrepet biter de vilt rundt seg, og de små, røde øynene forsterker den skremmende adferden. Alle arter føder unger, med fire&ndash;sju unger i kullet.

Slekten *Xenosaurus* er den eneste nålevende gruppen i familien Xenosauridae. Familien har tidligere har hatt en større utbredelse, og det finnes en rekke fossiler fra Nord-Amerika. De omfatter *Exostinus lancensis* (kritt), *Exostinus serratus* (oligocen), og *Restes rugosus* (paleocen).

Kinesisk krokodilleøgle (*Shinisaurus*) ligner litt på *Xenosaurus*, og har vært regnet til Xenosauridae. Den er nå flyttet til en egen familie, fordi morfologiske og molekylære data viser at de to slektene står langt fra hverandre.

## Referanser


## Eksterne lenker
* 
* Reptile Database - ''Xenosaurus''
* Mexico Herpetology – ''Xenosaurus''
* Xenosauridae: Definition from Answers.com
Canada under Sommer-OL 1948

**Canada under Sommer-OL 1948**. 127 sportsutøvere fra Canada deltok i tretten grener under Sommer-OL 1948 i London. Canada kom på 25.-plass med en sølv- og to bronsemedaljer. Robert McFarlane var Canadas flaggbærer under åpningsseremonien.

## Medaljer

## Medaljevinnerne

## Kilder
* Canada under Sommer-OL 1948: Resultater og profilside  på sports-reference.com
Tree of Life

**Tree of Life** kan referere til:
**[[The Tree of Life]]*, amerikansk film fra 2011
*The Tree of Life Web Project, en oversikt over organismer
Vest-Falkland

**Vest-Falkland** (engelsk: *West Falkland*, spansk: *Isla Gran Malvina*) er den nest største av Falklandsøyene i Sør-Atlanteren med et areal på 4&nbsp;532 km². Falklandssundet adskiller øya fra den om lag 50 % større Øst-Falkland. Tilsammen utgjør de to hovedøyene over 90 % av Falklandsøyenes landareal.

## Demografi
Øya har få fastboende, spredt på flere små bosetninger langs kysten. Folketallet sank fra 265 i 1986 til 127 i 2006. De største bosetningene er Port Howard og Fox Bay på østkysten og Hill Cove innenfor Saunders Island på nordkysten. Sauehold er den viktigste næringen på øya, men turistnæringen er økende og kan bidra til å stabilisere eller øke antallet fastboende.

En fergeforbindelse mellom de to hovedøyene ble opprettet i november 2008, der MS «Concordia Bay» frakter passasjerer, biler og gods på strekningen Port Howard–New Haven.

## Geografi
Vestkysten av Vest-Falkland har i likhet med mange av de andre øyene i øygruppen en innskåret kyst full av bukter og fjorder, med loddrette klipper på over 500 meter. En rekke øyer, mange med et rikt fugleliv, ligger vest og nord for Vest-Falkland, blant andre Weddell Island, Beaver Island, New Island, West Point Island, Carcass Island, Saunders Island, Keppel Island, Pebble Island og Jason Islands.

Terrenget er kupert og hever seg mot øst, der fjellkjeden Hornby Hills strekker seg parallelt med Falklandssundet. Nyere undersøkelser har vist at Mount Adam med sine 700 moh. er det høyeste fjellet på øya; tidligere var Mount Robinson med sin 695 moh. ansett for å være høyest.

## Fauna
Vest-Falkland har et rikt fugleliv, blant annet med arter som klippehopperpingvin, bøylepingvin og knoppskarv. En rekke av øyene utenfor Vest-Falkland er utpekt til *Important Bird Areas* (viktige fugleområder), mens på selve Vest-Falkland er det kun Hope Harbour i nordvest, innenfor West Point Island, som har denne statusen. Dette er det eneste stedet på hovedøyene med forekomst av den sterkt truede arten svartbrynalbatross. Stedet har også to store kolonier av bøylepingviner.

Elefantsel trekker op på strendene på vestkysten. Sjøørret går opp i flere av elvene på Vest-Falkland, blant annet i Warrah River, oppkalt etter den utryddete falklandsulven (*Warrah*).

## Historie

Kaptein John Strong ombord i «Welfare» foretok den første dokumenterte ilandstigningen på Vest-Falkland den 29. januar 1690 i nærheten av Port Howard ved Falklandssundet. Det skulle imidlertid gå lang tid før det ble noen fast bosetning på øya, Falklandsøyenes eldste bosetninger ble etablert på Øst-Falkland og enkelte av de mindre øyene i vest. I 1867 var det ingen fast bosetning på øya, og myndighetene tilbød derfor leie av beitemark på gunstige vilkår. Året etter var alt dette arealet blitt bygslet.

Under Falklandskrigen i 1982 ble Fox Bay, Port Howard og Pebble Island okkupert av argentinske styrker og var utsatt for luftangrep og bombing fra britene.

## Referanser


## Eksterne lenker
*
Melody Gardot

**Melody Gardot** (født 2. februar 1985 i New Jersey) er en amerikansk jazzsanger og singer/songwriter.

Da Gardot var 19 år ble hun påkjørt av en bil mens hun var ute og syklet. Hun fikk blant annet skader i hodet og hoftepartiet. Under sykehustilværelsen skrev hun mange låter. Debutalbumet *Worrisome Heart* ble utgitt i 2006 på et uavhengig plateselskap og ble gjenutgitt i 2008 av Verve Records. 

Gardots andre fullengder, *My One and Only Thrill*, ble utgitt 28. april 2009 og inneholdt blant annet hennes egen tolking av «Over the Rainbow» av Harold Arlen og Yip Harburg. To singler har blitt utgitt fra albumet, «Who Will Comfort Me» og «Baby I'm a Fool».

## Diskografi
* *[[Some Lessons: The Bedroom Sessions]]* (2005)
* *[[Worrisome Heart]]* (2008)
* *[[Live from SoHo]]* (2009)
* *[[My One and Only Thrill]]* (2009)
* *[[The Absence]]* (2012)
* *[[Currency of Man]]* (2015)
* Sunset in the Blue (2020)
* Entre eux deux (2022)

## Referanser


## Eksterne lenker
* 
* 
* 
* 
* http://www.dagsavisen.no/kultur/klar-for-kongsberg-1.750733
Terje Grøstad

**Terje Grøstad** (født 16. desember 1925 i Drammen, død 10. juli 2011 i Flatdal) var en norsk grafiker fra Seljord i Telemark.

Faren var bokhandler, og Terje Grøstad vokste opp i Drammen. Familien bosatte seg i Oslo i 1945. Samme år ble Grøstad elev ved Statens Håndverks- og Kunstindustriskole under Karl Høgberg. Fra 1946 til 1947 var han elev ved Bjarne Engebrets Malerskole. Fra 1947 til 1950 var han elev av professor Per Krohg ved Statens kunstakademi.

I 1950 giftet han seg med Synnøve Svartdal og de bosatte seg i Flatdal. Grøstad har også hatt atelier på Aunevik i Lyngdal. Kunsten hans er i første rekke knyttet til landskapet i Telemark og ved Lista, men han er også kjent som kirkekunstner, både med grafikk, glassmaleri og annen utsmykning. Han arbeidet med nesten 30&nbsp;kirker rundt om i landet. Prekestolen, altertavlen og et glassmaleri i Eidanger kirke er fra 1991 og utformet av Grøstad; han tegnet også døpefont til en rekke kirker.

Terje Grøstad har hatt en rekke separatutstillinger og deltatt i mange kollektivutstillinger. Han har illustrert bøker og laget utsmykkinger til kirker over hele landet. Han er blant annet representert i Nasjonalgalleriet, Riksgalleriet, Stockholm Nationalmuseum og Oregon State University.

I 2007 utgav Grøstad sammen med Eyvind Skeie og bokdesigneren Klaus Erik Krogh bokverket *Vann av klippen*, en illustrert tekstsamling med rundt 400 bønner og meditasjoner av Skeie. Han mottok Telemark fylkeskommunes kulturpris 2001 sammen med Erlend Grøstad.

## Referanser


## Kilder
* Arvid Møller: *Terje Grøstad Tresnitt 1950-1995* Grøndahl og Dreyers Forlag 1995 ISBN 82-504-2225-2
* Varden.no, 11.7.2011 «Bildekunstneren Terje Grøstad er død»

## Eksterne lenker
* Nettgalleri
Operasjon Span

**Operasjon Span** var en villedningsoperasjon under andre verdenskrig i forbindelse med invasjonen av Sør-Frankrike i 1944 (Operasjon Dragoon).

Etter at Operasjon Dragoon var satt i verk nærmet landgangsfartøyer og andre amfibiefartøyer seg Korsika og den italienske vestkysten med retning for aktuelle landingssteder. De gikk ikke i land, det var bare en skinnmanøver for å lure tyske tropper til å tro de skulle gå i land. Dermed bandt de opp tyske styrker som ikke kunne sendes mot Sør-Frankrike, hvor allierte styrker etter hvert faktisk gikk i land.

## Kilder
*Jeffrey J. Clarke and Robert Ross Smith: *Riviera to the Rhine* (1993)
Fernando Namora

**Fernando Gonçalves Namora** (født 1919 i Condeixa-a-Nova, død 1989 i Lisboa) var en portugisisk forfatter, som var utdannet som lege. Namora skrev over 30 ny-realistiske romaner, men også lyrikk. Hans bøker er oversatt til 20 språk, også til norsk («Mannen som forsvant», Gyldendal 1985). Namora døde i Lisboa i 1989.

## Referanser
Hambestipendet

**Hambestipendet** (svensk: *Hambestipendiet*), er en musikkpris som har blitt delt ut annethvert år siden 1981.

Alf Hambestipendet ble innstiftet i 1981, samme år som Hambe fylte 50 år. En stipendkomité som nå består av landshövdingen i Hallands län, kultursjefen på Hallandsposten, en representant for Falkenbergs Sparbank, en representant for Samfundet Visans vänner og en egen sekretær, deler ut prisen til
:*«noen som har gjort en fremragende innsats for å fremme nyskapende eller tradisjonell visekunst på et nordisk språk og dermed understreke at visen som kunstform forener poetiske og musikalske kvaliteter».*

## Liste over prisvinnere
James Remar

**William James Remar** (født 31. desember 1953 i Boston i Massachusetts) er en amerikansk skuespiller som har deltatt i minst 98 ulike medier, blant annet filmer, videospill og TV-programmer. Han er kanskje best kjent som Richard, kjæresten til Kim Cattralls karakter i Sex and the City, som Ajax i The Warriors, som galningen fra komedie / thrilleren *[[48 Hrs]]*, tordenguden Raiden fra Mortal Kombat: Annihilation og Harry Morgan i TV-serien Dexter.

## Biografi
Remar ble født i Boston i Massachusetts. Han har tilbrakt mesteparten av sin filmkarriere spille skurker. Han er kjent for sin rolle som den aggressive seksuelt voldelige karakteren Ajax frakultfilmen The Warriors fra 1979, som den morderiske sociopaten Albert Ganz fra filmene 48 Hrs. (begge filmene ble regissert av Walter Hill). Remar er også kjent for å spille den virkelige 1930-talls gangsteren Dutch Schultz i filmen The Cotton Club fra 1984. Han spilte også i filmen Windwalker som den unge Windwalker fra 1980-tallet. I 1996 spilte han en av skurkene i Paramounts storbudsjetts actionfilm The Phantom, med blant andre Catherine Zeta-Jones og Billy Zane.

## Referanser


## Eksterne lenker
*
Danmark under Sommer-OL 1948

**Danmark under Sommer-OL 1948**. 159 sportsutøvere fra Danmark deltok i 16 sporter under Sommer-OL 1948 i London. Danmark kom på tiendeplass med fem gull- sju sølv- og åtte bronsemedaljer. Landhockeyspilleren Vagn Loft var flaggebærer under åpningsseremonien.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Liten spissgjelledøgnflue

**Liten spissgjelledøgnflue** (*Leptophlebia vespertina*) er en døgnflue som tilhører familiegruppen spissgjelledøgnfluer.

## Utseende
### Voksne (imago)
Kroppen er 6-9&nbsp;millimeter lang. Brun på farge. Framvingene er trekantet, ganske lange. Bakvingene er mye mindre, omtrent en tredjedel av framvingene, de er ganske runde i formen. Vingene holdes rett opp og ut fra kroppen i hvile. Lengst bak på bakkroppen er det tre lange haletråder (cerci). 

### Nymfer/larver
Nymfene er mellom 6-9&nbsp;millimeter lange og har en langstrakt og rund kroppsform. De har tre haletråder som er omtrent like lang som kroppen. De har utvendige trakégjeller på bakkroppen som er bladformet og utdratt i en enkelt smal trådformet spiss, et filament. 

Den er svært lik stor spissgjelledøgnflue, men kan skilles fra denne på at overgangen mellom selve bladet i gjellen og filamentet danner en jevn overgang. Undersiden av første (lengst fram) lår (femur) har små oppflikede tapper og ikke enkle tapper med fint hår. Kloen på tredje beinpar er nær like lang som kloen, mer enn en trefjerdedel.

## Levevis
Liten spissgjelledøgnflue finnes mange typer ferskvann, i stille vann og stilleflytende elver. Den tåler ganske lav pH-verdi. Den klekker forholdsvis tidlig på året, vanligvis allerede 14 dager etter at vannet har blitt isfritt om våren. 

Eggene slippes av hunnen ned på vann overflaten. De synker straks til bunnen. Stor spissgjelledøgnflue lever mesteparten av sitt liv som larver eller nymfer.  De spiser små partikler av organisk materiale, som alger, planterester eller råtnende planter. 

Liten spissgjelledøgnflue tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for *dun* (engelsk).

De voksne flyr tidlig på sommeren og mange steder er liten spissgjelledøgnflue blant de aller første døgnfluene som klekker.  De voksne kan ikke ta til seg føde eller fuktighet som voksne individer. Hanner lever sjeldent mer enn ett døgn.

## Systematisk inndeling

* orden døgnfluer (Ephemeroptera)
** familie **[[spissgjelledøgnfluer]] (Leptophlebiidae) **
*** **Liten spissgjelledøgnflue** *Leptophlebia vespertina* (Linnaeus, 1758)

## Litteratur
* Johansen, G.O. og Lunde, V. 1993. *Sjekkliste for norske døgnfluer (Ephemeroptera) med forslag til norske navn.* Norsk entomologisk forening, InsektNytt 18(3-4), s. 19-22
* Arnekleiv, Jo Vegar. 1995. *Døgnfluelarver.* Norsk entomologisk forening, Norske Insekttabeller nr. 14,  45 sider.

## Eksterne lenker
* 
* Norsk Entomologisk forening
Sandra Reemer

**Barbara Alexandra «Sandra» Reemer** (1950–2017) var en sanger av nederlandsk, kinesisk og javanesisk opprinnelse.

Hun representerte Nederland i Eurovision Song Contest tre ganger, en ære hun delte med Corry Brokken.

I Eurovision Song Contest 1972 fremførte hun «Als het om de liefde gaat» i duett med Dries Holten (hun var kreditert som «Sandra». Han var kreditert som «Andres»). De fikk fjerdeplass.

I Eurovision Song Contest 1976 opptrådte hun solo under sitt virkelige navn og fremførte sangen «The Party's Over», som fikk niendeplass.

I Eurovision Song Contest 1979 var hun kreditert som Xandra og fremførte sangen «Colorado», som fikk tolvteplass.

## Referanser


## Eksterne lenker
* 
* 
*
Aleksej Nikolajevitsj, kronprins av Russland

**Aleksej Nikolajevitsj Romanov** (1904–1918) var arveprins av Russland, sønn av tsarina Alexandra og den siste tsaren, Nikolai II. Aleksej var yngste barn og eneste sønn, og hadde fire eldre søstre. Som tsar ville han blitt Aleksej II av Russland.

Tsarevitsj Aleksej led av hemofili, nedarvet i europeiske kongehus fra hans oldemor dronning Victoria. Rasputin som hadde ord for seg for å ha helbredende evne, ble presentert for tsarfamilien i 1905. I 1908 ble han tilkalt til slottet da Aleksej hadde en blødning. Rasputin klarte å stanse blodet. Angivelig skal han også på veien ut, ha advart guttens foreldre om at sønnens og dynastiets skjebne avhang av ham. Slik skal han ha skaffet seg makt over tsarfamilien og de politiske forhold i Russland. Under første verdenskrig ble ministere og høye befalingsmenn utnevnt etter anbefaling av Rasputin. 

I juli 1918 ble Aleksej henrettet ved skyting i Jekaterinburg sammen med sine foreldre og søstre. Jiroslav Jurikovskij hadde fått til oppgave å begrave dem hurtigst mulig, og prøvde å brenne to av de døde. Han helte syre over og satte fyr på dem, og grov dem ned i Koptjaki-skogen.

Tsarfamilien ble gravd opp i 1991, formelt identifisert med DNA-prøver og deretter gravlagt i katedralen i St Petersburg. Men to familiemedlemmer ble ikke funnet, likene etter prinsesse Maria og tsarevitsj Aleksej. Funn i arkiver tydet på at disse to ble begravd adskilt fra de andre. Først sommeren 2007 kom en gruppe amatørhistorikere på leting etter de to forsvunne likene, over en liten hulning tilgrodd med nesler i en lysning mellom bjørketrær. Det hørtes knasing fra enten kull eller knokler, og snart grov de frem knokkelrester og tilkalte arkeologer. «*Levningene var svært ødelagte. Du kunne se de hadde vært behandlet med syre og brent. Vi fant ingen kulehull.*» Arkeologene bekreftet å ha funnet rester av en 10–13 år gammel gutt og en 18–23 år gammel kvinne, overensstemmende med Maria og Aleksej. Funnstedet nord for Jekaterinburg lå ikke langt fra der resten av familien ble funnet i 1976, og siden gravd opp fra i 1991. Ved de to siste funnene lå det også syv tenner, tre kuler, en bit av en kjole, og biter av japanske keramikkflasker som hadde inneholdt svovelsyren som ble helt over de døde. 

Den 30. april 2008 kunngjorde russiske rettsmedisinere at DNA-testing hadde vist at skjelettrestene tilhørte tsarevitsj Alexej og hans søster Maria. Uavhengige undersøkelser ved laboratorier som *[[University of Massachusetts]] Medical School* bekreftet funnenes ekthet. I mars 2009 ble resultatene av videre DNA-testing publisert, med bekreftelse av at de to skjelettene som ble oppdaget i 2007, var levningene av Alexej og Maria. 

## Referanser


## Eksterne lenker
*
Visnes (Hustadvika)

**Visnes** er en bygd ved Kornstadfjorden i Hustadvika kommune i Møre og Romsdal.

Visnes Kalk AS foredler en krystallinsk marmor fra dagbrudd i fjellet på Visnes. Søsterbedriften Visnes Eklogitt AS utnytter eklogitten som dekker kalkforekomsten. Eklogitt er en tung og høyverdig stein, som brukes til å framstille en rekke produkter.

## Referanser
Cerro Chirripó

**Cerro Chirripó** er Costa Ricas høyeste fjell. Det har en høyde på 3&nbsp;819 moh. Det befinner seg i fjellkjeden Cordillera de Talamanca sør i landet, og er en del av Chirripó nasjonalpark.

Når det er klarvær, kan man se både Atlanterhavet og Stillehavet fra toppen av Cerro Chirripó.

## Referanser
Ib Storm Larsen

**Ib Storm Larsen** (født 28. september 1925 i Faaborg, død 4. januar  1991 i Algarve i Portugal) var en dansk roer som deltok i de olympiske leker 1948 i London.

Larsen vant en olympisk sølvmedalje i roing under OL 1948 i London. Han var med på den danske fireren uten styrmann som kom på andreplass bak Italia. Roøvelsene ble gjennomført i perioden 5. til 8. august 1948 på Themsen. Roerne på den danske båten var Helge Halkjær, Aksel Bonde Hansen, Helge Muxoll Schrøder og Ib Storm Larsen.

## OL-medaljer
* 1948  London -  Sølv i roing, firer uten styrmann  Danmark

## Referanser


## Eksterne lenker
*
Rama VII

**Prajadipok** (født 8. november 1893 i Bangkok i Siam, død 30. mai 1941 i Virginia Water i Surrey i England) var konge av Thailand (Siam) og den syvende kongen som tilhørte Chakridynastiet. Han var sønn av Chulalongkorn og etterfulgte sin bror Vajiravudh i 1925. Han regjerte til han abdiserte i 1935, som en følge av revolusjonen i 1932. 

Han var den siste eneveldige konge og den første konstitusjonelle konge i Thailand. I hans tid gjennomgikk landet mange politiske forandringer. 

Etter abdikasjonen bodde han i Storbritannia.

## Referanser


## Litteratur
* Prince Chula Chakrabongse of Thailand: *Lords Of Life, The Paternal Monarchy Of Bangkok*. Alvin Redman Ltd., London 1960 (ohne ISBN)
* Federico Ferrara: *[https://web.archive.org/web/20130914042852/http://khikwai.com/blog/wp-content/uploads/Prajadhipok.pdf The Legend of King Prajadhipok. Tall Tales and Stubborn Facts on the Seventh Reign in Siam.* (PDF; 192&nbsp;kB) I: *Journal of Southeast Asian Studies,* bind 43, 2012, s. 4-31. https://web.archive.org/web/20130914025747/https://web.archive.org/web/20130914042852/http://khikwai.com/blog/wp-content/uploads/Prajadhipok.pdf  arkivdato 2013-09-14]
* Kobkua Suwannathat-Pian: *Kings, Country and Constitutions. Thailand's Political Development, 1932-2000.* RoutledgeCurzon, London/New York 2003, ISBN 0-7007-1473-1, insbesondere Kapitel 3 „King Prajadhipok’s Experience“, S. 71 ff.
Visnes (andre betydninger)

**Visnes** kan vise til:

* Visnes – tettbebyggelse i Karmøy kommune i Rogaland
* Visnes (Hustadvika) – bygd i Hustadvika kommune i Møre og Romsdal
Paul Elvstrøm

**Paul Bert Elvstrøm** (født 25. februar 1928 i København, død 7. desember 2016 i Hellerup) var en dansk seiler og båtkonstruktør som deltok i åtte olympiske leker; 1948 i London, 1952 i Helsingfors, 1956 i Melbourne, 1960 i Roma, 1968 i Mexico by, 1972 i München, 1984 i Los Angeles og 1988 i Seoul.

Elvstrøm ble olympiske mester i seiling første gang under Sommer-OL 1948 i London. Han kom på førsteplass i olympiajolle. Han vant ytterligere tre gullmedaljer i de tre påfølgende olympiske lekene. I 1966 ble han tildelt nordiske sportsjournalisters pris, som Nordens beste idrettsutøver det året.

I 1971 ble Jan Kjærulff mannskap i Paul Elvstrøms Soling og de vant det Europeiske Mesterskap, hvoretter de dannede Elvstrøm & Kjærulff Yacht Design for å konstruere og seile en ny ½-Tonner. Året etter seilte de den nye båt til seier og salgssuksess. Skroget dannet siden grunnlag for Elvstrøm ½ Ton, Elvstrøm 32 samt familiebåtene Elvstrøm Cruiser, Luffe 32 og Blue Dane 32. Duoen holdt sammen til 1984 der de åpnede hvert sitt designkontor; Elvström Yacht Design og Kjærulff Yacht Design.

I 1985 ble Elvstrøm utnevnt til ridder av Dannebrogordenen.

## OL-medaljer
* 1948  London &ndash;  **Gull** i seiling, olympiajolle
* 1952  Helsingfors &ndash;  **Gull** i seiling, finnjolle
* 1956  Melbourne &ndash;  **Gull** i seiling, finnjolle
* 1960  Roma &ndash;  **Gull** i seiling, finnjolle

## Referanser


## Eksterne lenker
*
AVUS

**Automobil-Verkehrs- und Übungs-Straße** (*vei for biltrafikk og øvelseskjøring*), også kjent som **AVUS**, var en opprinnelig 19 km lang bilbane gjennom Grunewald i Berlin, Tyskland, som opprinnelig var ment brukt både for vanlig biltrafikk, billøp og som testbane for bilindustrien.

## Beskrivelse
Automobilclub von Deutschland (AvD) begynte i 1907 planleggingen av banen. Den ble påbegynt i 1909, men pga. første verdenskrig ble den ikke åpnet før i 1921. Banen bestod av to kjørefelt à 8 meter, samt en midtdeler på 9 meter. En runde var på  meter. Langsidene var tilnærmet rette, og løp parallelt med jernbanen Berlin–Potsdam. Nordkurven ble ombygget sterkt dosert i 1936 med en helning på 43 grader. Sydkurven var planlagt dosert, men dette ble ikke utført på grunn av krigen. 

## Etterkrigstiden

Etter andre verdenskrig lå Berlin i ruiner. AVUS ble brukt til billøp fra begynnelsen av 50-tallet. AVUS ble etter krigen innlemmet i det tyske motorveinettet som en del av A115 (som igjen er en del av ), noe som også var en av hensiktene med banen. Banen lå i sin helhet inne i vestlig sone, men ble av sikkerhetsgrunner omtrent halvert, med en ny krapp sving i sydenden. Flerbruksveier av denne typen er forholdsvis sjeldne. AVUS  var formodentlig verdens eneste motorvei med tribuner.

Det første og eneste Grand Prix-løpet på AVUS ble holdt i 1959. Banen ble alltid ansett som farlig, og dette ble ytterligere forverret ettersom bilene ble raskere. Mange eksperter advarte mot å bruke banen til denne typen billøp. De fikk rett, selv om Tony Brooks fikk opp en gjennomsnittsfart på 240 km/t. Mange utøvere fikk skrens, hvorav franskmannen Jean Behra omkom. Doseringen i nordenden ble revet i 1967. Banen ble ytterligere avkortet og rekonstruert i 1968, 1989 og 1992. Den brukes ikke lenger til billøp.

## Referanser
Karen Harup

**Karen Margrethe Harup Petersen** (født 20. november 1924, død 19. juli 2009) var en dansk svømmer som deltok i de olympiske leker 1948 i London.

Harup ble olympisk mester i svømming under OL 1948 i London. Hun vant 100 meter rygg med tiden 1.14,0 ny olympisk rekord og to sekunder foran Suzanne Zimmerman fra USA. Hun kom på andreplass på 400 meter fri bak Ann Curtis fra USA. Hun var også med på det danske laget som kom på andreplass på 4 x 100 meter fri bak USA. De andre på laget var Eva Arndt-Riise, Greta Andersen og Fritze Carstensen.

## OL-medaljer
* 1948  London -  **Gull** i svømming for kvinner, 100 meter rygg
* 1948  London -  Sølv i svømming for kvinner, 400 meter fri
* 1948  London -  Sølv i svømming for kvinner, 4 x 100 meter fri  Danmark

## Referanser


## Eksterne lenker
*
Svobodnoje

**Svobodnoje** (russ.: Свободное, finsk; *Kirvu*, eldre svensk: *Kirvus*) er et tettsted i Vyborg rajon i Leningrad oblast, Russland. Tettstedet ligger på Det karelske nes. Navnet *Svobodnoje* ble tildelt i 1949.

Før 1944 var Kirvu en finsk kommune i Viborgs län. Kommunen hadde  innbyggere i 1939.

## Eksterne lenker
* Artikkel om Kirvu i Nordisk familjebok, bind 14, spalte 152, 1911
* Kart over Kirvu
Disco Tango

**«Disco Tango»** var Danmarks bidrag i Eurovision Song Contest 1979, som ble fremført av Tommy Seebach. Melodien var skrevet av Tommy Seebach og teksten var skrevet av Keld Heick.

Sangen ble fremført på dansk av Seebach som tredje bidrag om kvelden 31. mars 1979 (etter Italias Matia Bazar med «Raggia di luna» og før Irlands Cathal Dunne med «Happy Man»).

Da avslutningen var ferdig, hadde den fått 76 poeng og fikk en sjetteplass blant 19 deltakere. Den fikk tolv poeng av Hellas og Israel.

Sangen er en beskrivelse av ei jente som danser til discomusikk om kvelden, men som om dagen lytter til Beethoven og gjør dressur. En referanse blir også gjort til John Travolta.

Backingsangere var Debbie Cameron, Michael Elo og Ianne Elo. Alle tre vendte tilbake med Seebach i hans neste Eurovision Song Contest-bidrag «Krøller eller ej».

Seebach har spilt inn «Disco Tango». Den ble utgitt på singlen EMI 006-39288.

## Norsk versjon
Jan Paulsen skrev en norsk tekst. Den norske tittelen er også «Disco Tango». Ivar Finsen har spilt inn sangen. Den ble utgitt på LP-platen *Grand Prix på norsk!* (Polydor 2922&nbsp;050) i 1979.

## Referanser